Document ID: 32004D0674

KOMISIJAS LĒMUMS
(2004. gada 15. septembris)
par Kopienas finansiālo ieguldījumu vakcinēšanas izmaksās pret mutes un nagu sērgu Nīderlandē 2001. gadā
(izziņots ar dokumenta numuru K(2004) 3453)
(Autentisks ir vienīgi teksts holandiešu valodā)
(Dokuments attiecas uz EEZ)
(2004/674/EK)
EIROPAS KOPIENAS KOMISIJA,
ņemot vērā Līgumu par Eiropas Kopienas izveidošanu,
ņemot vērā 1990. gada 26. jūnija Padomes Lēmumu 90/424/EEK par izdevumiem veterinārijas jomā (1), un it sevišķi tā 3. panta 3. punktu un 11. panta 4. punkta c) apakšpunktu,
tā kā:
(1)
Tiklīdz nagu un mutes sērgas esamība tika oficiāli apstiprināta 2001. gadā, Nīderlande ziņoja par tūlītēju kontroles pasākumu ieviešanu, kas piemērojami šīs slimības uzliesmojuma gadījumā un noteikti Padomes 1985. gada 18. novembra Direktīvā 85/511/EEK par Kopienas pasākumu ieviešanu mutes un nagu sērgas kontrolei (2), kas nepieciešami, lai saņemtu finansiālu atlīdzību no Kopienas par slimības izskaušanu saskaņā ar Lēmumu 90/424/EEK.
(2)
Saskaņā ar Komisijas Lēmumu 2001/652/EK (3), Kopienas finansiālā atlīdzība tika piešķirta, lai kompensētu īpašniekiem piespiedu kārtā nokauto dzīvnieku vērtību izskaušanas pasākumu ietvaros sakarā ar mutes un nagu sērgas uzliesmojumu 2001. gadā.
(3)
Kopienas finansiālā atlīdzība tika piešķirta arī ar mērķi segt operatīvās izmaksas sakarā ar mutes un nagu sērgas izskaušanu Nīderlandē 2001. gadā saskaņā ar Komisijas Lēmumu 2003/182/EK (4).
(4)
Saskaņā ar 2001. gada 27. marta Komisijas Lēmuma 2001/246/EK 2. panta 1. punktu, kurā definēti noteikumi mutes un nagu sērgas kontrolei un izskaušanai Nīderlandē, piemērojot Direktīvas 85/511/EEK (5) 13. pantu, Nīderlandei tika atļauts lemt par nomācošas vakcīnas izmantošanu saskaņā ar šā lēmuma pielikumā atrunātajiem noteikumiem.
(5)
Saskaņā ar Lēmuma 2001/279/EK 1. panta 2. punktu par Lēmuma 2001/246/EK grozīšanu, Nīderlandei tika atļauts arī lemt par aizsargvakcīnas izmantošanu saskaņā ar šī lēmuma pielikumos atrunātajiem noteikumiem.
(6)
Dzīvnieku vakcinēšana uzskatāma par būtisku papildus līdzekli, lai izvairītos no mutes un nagu sērgas, kontrolētu un izskaustu to.
(7)
Tādēļ ir piemēroti, ka ES atlīdzina izmaksas, kas Nīderlandei radušās sakarā ar šīs operācijas izpildi.
(8)
2003. gada 21. martā Nīderlande iesniedza prasību par mutes un nagu sērgas izskaušanas operatīvajām izmaksām; tajā ietilpa arī dzīvnieku vakcinēšanas izmaksas.
(9)
Saskaņā ar Nīderlandes sniegto informāciju, tika izlietotas 380 150 vakcīnas, kuru iepirkšanas un pārveidošanas izmaksas ir 0,39 EUR par vienu devu, īpaši izmantotā personāla izmaksas ir 608 826 EUR, un īpaši izmantoto vienreizējas lietošanas preču izmaksas ir 513 726 EUR.
(10)
Nīderlandes iesniegtie ziņojumi un pretenzijas pierāda, ka vakcinēšana ir veikta racionāli.
(11)
Saskaņā ar Lēmumu 90/424/EEK, šīs operācijas finansiālās atlīdzības apjoms ir 60 % no pamatotajām izmaksām. Tādēļ ES atlīdzība par vakcinēšanu pret MNS jānosaka 762 487 EUR apjomā.
(12)
Saskaņā ar 1999. gada 17. maija Padomes Regulas (EK) Nr. 1258/1999 3. panta 2. punktu par vienotas lauksaimniecības politikas finansēšanu (6), veterinārie un augu veselības pasākumi, kas veikti saskaņā ar Kopienas noteikumiem, ir finansējami saskaņā ar Eiropas Lauksaimniecības vadības un garantiju fonda Garantiju nodaļu; finanšu kontroles nolūkos tiek piemērots Regulas (EK) Nr. 1258/1999 8. un 9. pants.
(13)
Šajā Lēmumā noteiktie pasākumi atbilst Pārtikas ķēdes un dzīvnieku veselības Pastāvīgās komisijas atzinumam,
IR PIEŅĒMUSI ŠO LĒMUMU.
1. pants
Kopienas finansiālās atlīdzības samaksa Nīderlandei
Nīderlandei tiek samaksāta summa 762 487 EUR kā Kopienas finansiāla atlīdzība 60 % apmērā par pamatotajiem dzīvnieku vakcinēšanas izdevumiem, kas apstiprināti ar Lēmumu 2001/246/EK.
2. pants
Adresāts
Šī lēmuma adresāts ir Nīderlandes Karaliste.
Briselē, 2004. gada 15. septembrī

Labels: 19
5
0
6
18